# Estàtua de Teucre

Teucre és una estàtua creada per l'escultor gallec Cándido Pazos, situada a Pontevedra (Galícia). És a la plaça de San José, damunt del rellotge de l'edifici central de l'antiga Caixa d'Estalvis Provincial de Pontevedra i s'inaugurà el 15 de juliol de 2006.

## Història

Teucre és el mític fundador de la ciutat de Pontevedra. Conta la llegenda que el mític arquer Teucre, fill del rei Telamó (rei de Salamina), va seguir una sirena, Leucoina, a l'exili cap a la ria de Pontevedra i hi va fundar llavors la ciutat.
Abans de la fundació de la ciutat, Teucre, amb el seu germà Àiax i el seu cosí Aquil·les, havia anat a la Guerra de Troia. Però quan aquesta llarga guerra conclou i ells tornen a casa, els herois no foren ben rebuts, ni tan sols per les seues famílies. Teucre, rebutjat per son pare, va partir a la recerca d'una nova pàtria a Occident i arribà a la península Ibèrica, viatjà al llarg de la costa, travessà l'estret de Gibraltar i fundà una colònia grega, Hellenes, que més tard seria Pontevedra.

## Descripció

L'escultura és en bronze i té 6 m d'alçada.
Pesa 2 tones i està ancorada amb un espigó d'acer al petit pavelló del rellotge de la part superior de l'edifici de la Caixa d'Estalvis de Pontevedra. L'escultura dona sensació de lleugeresa i ens fa pensar que sura en l'aire en el buit.
Teucre s'hi representa com un jove atleta nu amb un arc modernista i l'expressió d'haver arribat a la seua destinació.

## Curiositats

La ciutat donà el nom de Teucre al 1843 a la plaça més antiga del centre històric, que fins llavors s'anomenava plaça de la Ciutat o plaça del Pa.
A la façana de la Cambra Municipal de Pontevedra (1880), hi ha una inscripció sobre la fundació de la ciutat per l'arquer grec Teucre:
* (Traducció:) Teucre, el coratjós, et va fundar al marge d'aquest riu,
* perquè fosses de Galícia
* la més bella de les ciutats;
* l'espasa de Zebedeu
* corona la teua gentilesa;
* un castell, pont i mar
* són prova de la teua noblesa.
El 1956, una estàtua de granit de Teucre amb una creu darrere s'afegí a l'arc de la font que tanca l'atri de l'Església de la Verge Pelegrina.

## Galeria d'imatges

* Teucre sobre el rellotge a l'edifici de la Caixa Provincial de Pontevedra
* Estàtua de Teucre
* Inscripció a la façana de la Cambra Municipal
* Inscripció a la façana de la Cambra Municipal (continuació)
* Plaça de Teucre
* Estàtua de Teucre a l'atri de l'església de la Verge Pelegrina

## Referències

* ↑ «"Teucro" leva a Cándido Pazos á elite escultórica». Galicia Hoxe, 30-07-2006. Arxivat de l'original el 2015-09-24. [Consulta: 9 febrer 2021].
* ↑ «Teucro, el héroe griego que fundó Pontevedra». Pontevedra Viva, 26-06-2020.
* ↑ «Teucro ya pisa el reloj». La Voz de Galicia, 18-07-2006.
* ↑ «El santiagués Cándido Pazos entra en la élite artística con sus últimas obras». El Correo Gallego, 30-07-2006. Arxivat de l'original el 2022-10-28. [Consulta: 9 febrer 2021].
* ↑ «Un país mágico: Pontevedra». RTVE, 26-01-2020.

## Vegeu també

* Teucre (fill de Telamó).

## Bibliografia

* Aganzo, Carlos. Pontevedra.Ciudades con encanto. Madrid: El País-Aguilar, 2010. ISBN 978-8403509344.
* González y Zúñiga, Claudio. Historia de Pontevedra, o sea de la antigua Helenes fundada por Teucro. Pontevedra: Establecimiento Tipográfico de la Viuda de Pintos, 1846.

## Enllaços externs

* en el web de la Guia Repsol Pontevedra.